เรื่องร้องเรียน: ปัญหาขนาดท่อระบายน้ำ บริเวณทางโค้งในซอยพหลโยธิน 3  ท่อบริเวณดังกล่าวมีขนาด หรือมีระดับ ต่างจากบริเวณหน้า Apartment Pholyothin 3 Resident และหน้าโรงแรม VIC 3  หากเลยทางโค้ง มุ่งออกปากซอย ระดับนำ้ในท่อ ไม่เต็ม   แต่จุดทางโค้ง ท่วม
การดำเนินการของเจ้าหน้าที่: ปัญหาของซอยนี้ เนื่องจากในท่อระบายน้ำมีก้อนคอนกรีตแข็งขวางอยู่ในท่อระบายน้ำ ซึ่งอยู่ในพื้นที่เชื่อมต่อของสำนักข่าวกรองแห่งชาติ ซึ่งทางสำนักงานเขตพญาไท ได้จัดทำหนังสือถึงสำนักข่าวกรองแห่งชาติให้ดำเนินการเอาออก ดังนี้ ครั้งที่ 1 หนังสือเลขที่ กท 4703/4686 ลงวันที่ 28 ตุลาคม 2564 ครั้งที่ 2 สำนักข่าวกรองส่งหนังสือ เลขที่ นร 0601/6259 ลงวันที่ 3 ธันวาคม 2564 ว่าดำเนินการแก้ไขแล้ว ซึ่งเจ้าหน้าที่ฝ่ายโยธาได้ไปตรวจสอบตามหนังสือของสำนักข่าวกรอง พบว่าไม่มีการแก้ไขแต่อย่างใด จึงได้จัดทำหนังสือ ครั้งที่ 3 หนังสือที่ กท 4703/414 ลงวันที่ 27 มกราคม 2565 แต่จนถึงปัจจุบันก็ยังไม่มีการแก้ไขแต่อย่างใด และเมื่อวันที่ 21 กรกฎาคม 2565 เจ้าหน้าที่ฝ่ายโยธา เขตพญาไท ได้เข้าตรวจสอบร่วมกับเจ้าหน้าที่หน่วยข่าวกรอง ในจุดที่เกิดปัญหาแล้วยังไม่สามารถนำก้อนคอนกรีตออกได้ ซึ่งสำนักงานหน่วยข่าวกรองกำลังหาวิธีนำก้อนคอนกรีตดังกล่าวออก
ความเห็นของผู้แจ้ง: เราจะทำอย่างไรต่อไปดี หากหน่วยงานของรัฐ ที่ทำให้เกิดผลกระทบต่อชุมชน ซึ่งเราอยู่มาก่อนไม่แก้ไขปัญหา
พื้นที่: แขวงสามเสนใน เขตพญาไท กรุงเทพมหานคร